'n Tydjie later het 'n leser met die naam Jakoos 'n netjiese, ironiese reaksie op my kommentaar gepubliseer, maar toe ek 'n paar uur later weer gaan kyk, was altwee ons kommentare weg...
Dit impliseer natuurlik sterk dat hulle ook die nuus sensor! Ons mag net hoor en sien wat Maroela dink goed is vir ons!
Ek het gedink die Nuwe Hervormingsnetwerk kan 'n plek wees vir godsdienste debat, maar ek kry die indruk die oopheid van denke is daar maar ook beperk!
Jakoos, jy wil nie jou oorspronklike kommentaar aan my e-pos sodat ek dit met die ander korrespondente kan deel nie.
Indien dit sou help, het jy begin deur my aan te vat vir my vermetelheid om die skrywer se meerdere kennis van God en Sy Raadsplan te betwyfel en dan het jy na GotG verwys.
Petrus Potgieter, hoe durf jy vir Herman so aanvat? Jy kan mos sien hy weet presies wat God dink. Hy kan dan vir ons vertel: “God verhoor gebede, maar nie altyd soos ons wil hê dit moet gebeur nie omdat God beter weet wat goed vir ons is.”